Itinero Karlomagna

Itinero Karlomagna (france: Route Charlemagne) estas imagita migradopado en Akeno kiu prezentas gravajn historiajn lokojn.

 Transnacia projekto 
Fakte, Akeno estas nur la finstacio de la Itinero en la pli granda senco: Laŭplane ĝi konduku tra la sekvaj lokoj en Francio kaj Belgio: Nanteuil-le-Haudouin, Villers-Cotterêts, Soissons, Laon, Vervins, Hirson (Francio);  Chimay, Couvin, Philippeville, Dinant, Liège (Belgio). 

La projekto naskiĝis por prepari la 1200-an datrevenon de la morto de Karolo la Granda en 2014. Celiĝas kontakto al aliaj historiaj padoj en Eŭropo. 

 Stacio Akeno 
La itinero unuigas gravajn lokojn el la historio kaj montras al la futuro. Centre de ĝi estas la iama palatina komplekso de Karolo la Granda kun Katschhof, urbodomo kaj katedralo kiel ĝis nun videblaj spuroj de loko, kiu estis la kerno de la Sankta Romia Regno. 

Akeno estas urbo historia, universitata, eŭropa. Tiuj gvidlinioj kaj aliaj kiel religio, potenco, ekonomio kaj amaskomunikikloj prezentiĝas sur la itinero per jenaj konstruaĵoj kaj lokoj (elekto):

Internacia Gazetara Muzeo
Katedralo de Akeno
Urbodomo de Akeno
Katschhof
Haus Löwenstein
Couven-muzeo
Akso de la Sciencoj
SuperC de la Universitato de Akeno
Eliza-fontano kaj Eliza-ĝardeno

 Eksteraj ligiloj 
Hejmpaĝo de la akena stacio.
Ĝenerala prezento de la projekto.
Pri problemoj en la realigo de la projekto.

Kategorio:Aachen
Kategorio:Kulturo de Germanio
Kategorio:Kulturo de Francio
Kategorio:Kulturo de Belgio
Kategorio:Karolo la Granda